અમદાવાદ: આંતરરાષ્ટ્રીય બજારમાં સોનાના ભાવ ત્રણ સપ્તાહની નીચી સપાટીએ ઊતરી ગયા છે. વૈશ્વિક સોનાના ભાવમાં ૦.૨ ટકાનો ઘટાડો નોંધાઇને ૧,૨૬૭ ડોલર પ્રતિઔંસની સપાટીએ જોવા મળ્યા છે, જ્યારે ચાંદીના ભાવમાં પણ ૦.૨૫ ટકાનો ઘટાડો નોંધાઇ ૧૬.૮ પ્રતિઓંસ ડોલરની સપાટીએ નોંધાયા છે. દરમિયાન વૈશ્વિક બજારમાં જોવા મળેલા ઘટાડાના પગલે શરૂઆતે સ્થાનિક બજારમાં સોનાના ભાવમાં ૧૦૦ રૂપિયાનો ઘટાડો નોંધાઇ ૩૦,૫૦૦ની સપાટીએ ભાવ પહોંચી ગયેલા જોવા મળ્યા હતા, જ્યારે ચાંદીના ભાવમાં પણ રૂ.૩૦૦નો ઘટાડો નોંધાઇ ૪૦,૦૦૦ની સપાટીએ શરૂઆતે ભાવ ખૂલ્યા હતા.